4. ΑΝΑΓΚ.ΝΟΜΟΣ υπ’ αριθ. 2144 της 6/14 Δεκ. 1939 Περί δασμολογικών τινών μεταβολών. Άρθρ.1-2.(Δασμολογικαί μεταβολαί). Άρθρ.3.-1.Επιτρέπεται όπως δι’ αποφάσεων των Υπουργών των Οικονομικών και Εξωτερικών απαλλάσσωνται του εισαγωγικού δασμού και λοιπών φόρων υπό τον όρον της αμοιβαιότητος οικοδομικά υλικά εισαγόμενα εκ της αλλοδαπής δια την ανέγερσιν Πρεσβευτικών και Προξενικών κτιρίων. 2-3.(Προσωρινής ισχύος). 4.Εκ του άρθρ. 4 του υπ’ αριθ. 1950/1939 Α. Νόμου «περί Οργανισμού του Πατριωτικού Ιδρύματος Κοινωνικής Προνοίας και Αντιλήψεως» διαγράφεται η φράσις «απολαμβάνει ατελείας υπό τύπον επιστροφής». Αι εις το Πατριωτικόν Ίδρυμα Κοινωνικής Προνοίας και Αντιλήψεως χορηγούμεναι δασμολογικαί απαλλαγαί παραμένουν ως έχουν καθορισθή δια του υπ’ αριθ. 896/1937 Α. Νόμου «περί καταργήσεως των δασμολογικών απαλλαγών». 5.Επιτρέπεται, όπως δι’ αποφάσεων του Υπουργού των Οικονομικών, ρυθμίζωνται κατά την διάρκειαν των εν Ευρώπη πολεμικών γεγονότων και κατά παρέκκλισιν των περί πιστοποιητικών παραγωγής κειμένων διατάξεων, ζητήματα έχοντα σχέσιν με την προσαγωγήν ή αποδοχήν των τοιούτων πιστοποιητικών ή και αναπλήρωσιν τούτων δι’ ετέρων στοιχείων, προκειμένου να διευκολυνθή η εισαγωγή ειδών προοριζομένων δια τον ανεφοδιασμόν της χώρας. 6.Ομοίως επιτρέπεται, όπως δια τοιούτων αποφάσεων, εκδιδομένων μετά πρότασιν του Υπουργού της Αγορανομίας, δημοσιευομένων δε δια της Εφημερίδος της Κυβερνήσεως, επιβάλλωνται ο ελάχιστος ή ο συμβατικός δασμός επί εμπορευμάτων εν γένει προερχομένων εκ χωρών μη συμβατικών. Αι αποφάσεις αύται τίθενται εις εφαρμογήν προ της δημοσιεύσεώς των δια της Εφημερίδος της Κυβερνήσεως. Άρθρ.4-5.(Δασμολογικαί μεταβολαί). Άρθρ.6.1-5.(Κυρούνται προσωρινής ισχύος υπουργικαί αποφάσεις). 6.Κυρούνται αι υπουργικαί αποφάσεις δι’ ων απηλλάγησαν των εισαγωγικών δασμών και λοιπών φόρων είδη εισαχθέντα υπό φιλανθρωπικών ή εκπαιδευτικών ιδρυμάτων ή οργανισμών δημοσίου ή ιδιωτικού δικαίου άτινα εδωρήθησαν αυτοίς υπό προσώπων διαμενόντων εν τη αλλοδαπή προοριζομένων δια την λειτουργίαν των ιδρυμάτων τούτων. Σελ. 624 Επιτρέπεται δε όπως και εφεξής χορηγείται υπό τους ανωτέρω όρους δασμολογική απαλλαγή δι’ αποφάσεως του Υπουργού των Οικονομικών. 7-10.(Προσωρινής ισχύος). Άρθρ.7.-Αι διατάξεις των άρθρ. 1 παρ. 1-4, 2 παρ. 1-5, 3 παρ. 3-6 και 4 παρ. 1-5 ισχύουν από της 2 Δεκ. 1939 αι δε λοιπαί από της δημοσιεύσεως του παρόντος. 